google/wiki40b huggingface dataset:
Katalansk gjeterhund

Utseende

Pelsen er relativt lettstelt: strie dekkhår og rikelig med underull. Når hunden feller valpepelsen kreves daglig gjennombørsting fordi det danner seg mye floker. Som voksen trenger hunden en gjennombørsting en gang i uken.
Mankehøyden er 45-53 cm på tisper, 47-55 cm på hanner. Hunden skal fremstå som lenger enn den er høy: forholdet mellom kroppslengde og mankehøyde skal være omtrent 8:9. En voksen hund veier ca. 20-25 kg.

Hunden i Norden

Rasen kom til Sverige i 1997, og i august 2007 var det 106 eksemplarer registrert. I Norge var det i underkant av 10 hunder ved utgangen av 2008.

Rasenavnet

Rasen heter Gos d'Atura Català på katalansk, Pastor catalán på spansk, Catalonian Shepherd på engelsk. På svensk har rasen kjælenavnet Gos.
Gos d'Atura Català betyr katalansk gjeterhund: gos er hund, aturar er å gjete, og Català er Catalonia.
Folketingsvalget 2019

Partier som stilte

Flere nye partier deltok i 2019-valget: Nye Borgerlige er et innvandringskritisk, nasjonalkonservativt parti som som er imot EU og ønsker lavere skatter. Tidligere Venstre-politiker Klaus Riskær Pedersen startet et parti med sitt eget navn som partinavn. Partiet vil reformere skattesystemet. Partiet Stram Kurs, som vil forby islam i Danmark og utvise ikke-vestlige statsborgere fra landet, samlet også nok underskrifter til å delta i valget.
Følgende partier stilte i folketingsvalget i 2019:

Valgkamp

Den røde blokken har stort sett ledet på meningsmålingene, så i mai 2019 sa statsminister Lars Løkke Rasmussen fra Venstre at han godt kunne tenke seg å danne regjering med Socialdemokratiet hvis sittende regjering ikke fikk fortsette. Dagen før valget erklærte han at hans førsteprioritet nå var en blokkoverskridende regjering uten ytterfløypartier.
Gnathotriche

Utseende

Små, brune sommerfugler, oversiden er brun med et hvitt tverrbånd som er brutt opp av de brune vingeårene.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.

Utbredelse

Slekten er utbredt i Sør-Amerika.
Forbestra

Utseende

Middelsstore (vingespenn ca. 65 millimeter), spinkle sommerfugler, varselfarget i rustrødt, gult og svart. Slekten ligner sterkt på den beslektede slekten Mechanitis, men kan skilles fra denne på detaljer i vingenes årenett.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene utvikler seg på slekten Cyphomandra (nå oftest regnet som en undergruppe av den store slekten Solanum) i søtvierfamilien.

Utbredelse

Slekten er utbredt fra Surinam til det sørlige Brasil, også i den vestlige delen av Sør-Amerika.
Sunniislam

Sunniislam (arabisk: سنّة) er den største retningen innen islam. Tilhengernes fremste identifikasjon er at de er den muslimske hovedstrømmen. Tilhengerne betegnes som sunnimuslimer eller sunnitter, og beskriver ofte seg selv som Ahlus Sunnah wal-Jamaa'h («arvingene av sunnah (levesettreglene til profeten Muhammed) og det muslimske samfunnet»). Sunnimuslimer utgjør 80–90 prosent av den globale muslimske befolkningen, mens 10–15 prosent er sjia-muslimer.

Historie

Bruddet mellom sunni- og sjia-islam kan føres tilbake til etter Profeten Muhammeds død i år 632. Det islamske samfunnet havnet i en borgerkrig som la grunnlaget for tre grupperinger. En viktig grunn til denne første borgerkrigen var at opprørere i Irak og Egypt motsatte seg makten til den tredje kalifen og hans guvernører. Etter at kalifen ble drept, brøt det ut krig mellom ulike politiske grupperinger. Krigen endte med et nytt dynasti av kalifer som hersket fra Damaskus.
Fire grupper med tilhengere brøt med hovedmengden av muslimer på denne tiden, to av dem med et trosgrunnlag som ligner dagens sunnimuslimer. En av dem krevde at attentatmennene av den tredje kalifen skulle henrettes, de ble kalt sjia (partisaner) av Uthman, den andre mente at gjenoppretting av orden var viktigere, de ble kalt sjia av `Ali. To andre grupper dukket opp av konflikten. Khwarij uttalte at begge partisaner-gruppene var vantro og Rawafidh som var ekstreme tilhengere av `Ali, avskrev de tidligere kalifene. Sunniene er de som er glad i alle følgesvennene og ikke holder noen for å være vantro. De regner seg som tilhengere av sunnah (levesettet) til profeten Muhammed slik det ble fortalt av hans følgesvenner (sahaba). Sunniene fastholder også at det islamske samfunnet (ummah) som helhet alltid vil bli ledet. De er villige til å anerkjenne autoriteten til kalifene som fastholdt styre med lov og overbevisning, og med makt dersom nødvendig.

Grunnlaget for teologien

Sunniforståelsen er basert på Koranen og Profetens tradisjon (sunna), slik den ble fortolket og forstått av det muslimske flertallet. Denne islamforståelsen har resultert i flere teologiske skoler med betegnelser som Ashari, Maturidi og Athari, samt av de fire viktigste lovskolene hvis tilhengere betegnes som Hanafi, Maliki, Shafi'i og Hanbali. 
Tasawwuf, eller sufisme, regnes av det sunnittiske flertallet som en integrert del av ortodoksien. Den tar for seg åndelige aspekter ved sunnienes hverdagsliv. Noen av de mest kjente sufi-brorskapene er Qadiri, Naqshbandi, Shadhili, Chishti og Rifa‘i.

Syn på andre grupper

Sunnittiske skriftlærde betegner som regel sjia-grupperinger som avvikere eller vantro, alt ettersom hvilke syn sjiaene innehar med hensyn til Profetens følgesvenner og ætt. Det har tidvis blitt utstedt økumeniske fatwa'er som har oppfordret til forbrødring, men majoriteten holder fast ved at tilknytning til sunnismen er nødvendig for frelse.
Andre grupper som regnes av sunnittene som ikke-muslimer er Ahmadiyya og Nation of Islam.
Hundebrevet

Hundebrevet (færøysk: Hundabrævið) er et brev fra Færøyene, skrevet mellom 1350 og 1400. Brevet omhandler hundeavl på øyene, men har i moderne tid blitt en viktig kilde til å stadfeste mange færøyske bygders alder. Bygder som for første gang nevnes i Hundebrevet er følgende (fra nord til sør): Hattarvík, Kirkja, Viðareiði, Múli, Kunoy, Mikladalur, Húsar, Elduvík, Leirvík, Lambi, Nes, Skáli, Strendur, Selatrað, Oyri, Eiði, Hvalvík, Kollafjørður, Vestmanna, Saksun, Nólsoy, Koltur, Miðvágur, Sørvágur, Gásadalur, Mykines, Skálavík, Húsavík, Dalur, Skarvanes, Øravík, Porkeri, Vágur og Fámjin. Mange av disse bygdene kan være mye eldre, men er altså ikke nevnt i verken Fårebrevet eller Færøyingesaga.
Cenote

Ei cenote (fra yukatansk maya dzonot eller ts'onot «brønn») er et synkehull fylt med grunnvann. Cenoter er vanlige på Yucatánhalvøya og på enkelte karibiske øyer i nærheten. De er forbindelser mellom jordoverflata og underjordiske vannreservoarer. Det fins flere typer cenoter: åpne, halvåpne og underjordiske. De eldste cenotene er åpne, mens de yngste fremdeles befinner seg under bakken. Langs omkretsen til Chicxulubkrateret nord for Yucatánhalvøya er det en ring av cenoter. Mange cenoter er bundet sammen av underjordiske hulesystemer, noen av dem over 100 km lange. Cenotene ble regna som hellige av mayaene og var viktige drikkevannskilder.
Chevaleret (Paris Metro)

Chevaleret er en stasjon på metroen i Paris.
Stasjonen betjener linje 6.
Voksenrett

Voksenrett eller voksenopplæringsloven (lov om voksenopplæring av 19. juni 2009) er en rett for voksne til å få gratis grunnskoleopplæring eller videregående opplæring, veiledning og dokumentasjon på tidligere tilegnet kunnskap. Loven regulerer hvordan  studieforbund, nettskoler og andre skoler driver voksenopplæring. Formålet med loven er å legge til rette for organiserte læringsaktiviteter ved siden av det formelle utdanningssystemet.

Hovedinnhold i loven

Loven inneholder overordnede mål for studieforbund. I loven er det også fastsatt regler for godkjenning av skoler som driver med voksenopplæring og for fordeling av statstilskudd.
Ifølge loven må et studieforbund ha et ideelt formål, en demokratisk oppbygging og et minimum antall medlemsorgansiasjoner over hele landet. I tillegg stilles enkelt andre krav.
I tillegg til studieforbund og nettskoler omfatter loven også en gruppe skoler som tidligere er blitt godkjent for voksenopplæring gjennom privatskoleloven. I voksenopplæringsloven er det fastsatt hvordan disse skolene skal drive sin virksomhet.
Loven gir departementet (Kunnskapsdepartementet) grunnlag for å føre tilsyn og kontroll med virksomheten til studieforbund, nettskoler og andre skoler som driver voksenopplæringsvirksomhet.
Personer over opplæringspliktig alder og som trenger grunnskoleopplæring, har rett til det. Denne retten er forankret i opplæringsloven §4A-1. 
Retten til videregående opplæring gjelder for voksne som ikke har fullført videregående opplæring tidligere. Retten er forankret i opplæringsloven § 4A-3 og gjelder fra det året den voksne fyller 25 år. Det er en forutsetning at grunnskolen er fullført. 
Det er kommunen og fylkeskommunen sin plikt til å sørge for grunnskoleopplæring og videregående opplæring for voksne. Opplæring spesielt organisert for voksne er nedfelt i opplæringsloven, kapittel 4A.
Ungdomsrett innebærer rett til videregående opplæring for ungdom mellom 15 og 24 år.
Snoppen

Snoppen (engelsk: Golden Snitch) er i Harry Potter-universet en liten flygende gullball med vinger laget av føniksfjær. Denne ballen blir brukt i et spill som kalles Rumpeldunk. En speider må fange snoppen med bruk av en sopelime, snoppen er verdt 150 poeng til laget som tar den og den avslutter også kampen mellom de to lagene som deltar.
500 dagar om året

500 dagar om året er et musikkalbum med Tomas Ledin, utgitt i 2009.
Cosmocerus

Utseende

En middelsstor, avlang, blank, rødbrunlig trebukk. Antennene er noe lengre enn kroppslengden, tynne mot spissen, ledd nummer tre, fire og fem med en kvast av svarte hår i spissen. Pronotum er brunrødt med fem svarte knøler, sidekantene med en tann et stykke bak midten. Dekkvingene jevnt avsmalnende bakover, brunsvarte med lyse lengdestriper. Beina er nokså tynne og middels lange.

Utbredelse

Arten er utbredt i det sørøstlige Brasil og det nordøstlige Argentina.
Bombingen av Kjeller flyplass (1944)

Bakgrunn

Kjeller hadde blitt bombet 9. april 1940 av tyske bombefly under den tyske invasjonen av Norge, og tyskerne begynte umiddelbart utvidelse og reparasjon av flyplassen for eget bruk etter påbegynt okkupasjon. Den 18. november hadde de tyske anleggene blitt bombet av amerikanske jagerfly, og de forskjellige installasjonene og verkstedene ble satt ut av spill. I tillegg ble BMW og Daimler Benz sine motorverksteder skadet, for så å bli flyttet. Kjeller flyplass var et strategisk mål for de allierte grunnet Luftwaffes bruk av flyplassen som et hovedverksted for blant annet Luftflotte 5 i Norge og Finland. Kjeller flyplass utførte blant annet reparasjoner på jagerfly av typen Focke Wulf Fw 190 og Messerschmitt Me 109, samt reparasjoner på fly ment for østfronten. I dette angrepet omkom syv tyskere, samt tre sivile nordmenn.
Før bombeangrepet i 1944 hadde etterretningssjef i Milorgs distrikt 13, Reidar Myhre (kodenavn «EV13K»), og våpensjef, Odd Øyen, i lengre tid sendt informasjon til britisk etterretning om flyfabrikken på Kjeller via egen radiosender, samt gjennom kurer til Sverige.

Angrepet

Natt til 29. april angrep en styrke på 51 Lancaster bombefly med støtte av fire Mosquito jagerbombefly Kjeller. De fire Mosquitoene i bombestyrken slapp først lysbomber over Lillestrøm for å få belyst området, noe som resulterte i lys tilnærmet likt dagslys for innbyggerne fra Åråsen til Kjellerholen. Deretter stupte de 51 bombeflyene fra en høyde av 2000 meter ned for å bombe. Mens kirkeklokkene til Lillestrøm kirke fungerte som flyalarm, åpnet de tyske luftvernbatteriene ild og skjøt blant annet raketter mot angrepsstyrken.
De britiske flyene slapp 178,1 tonn bomber over Lillestrøm. De mest brukte bombene var av en tyngde på omtrent 250 kilo.
Treffsikkerheten var lav, og det resulterte i at store skader også ble påført selve Lillestrøm, og ikke bare Kjeller flyplass. En brann i hovedbygningen på Sørum gård, antent av bomber, ble brukt som referansepunkt av Lancasterflyene, og de som hadde bomber igjen ble fortalt at de skulle bombe 2000 yards vest for brannen. I tillegg ble et drivstofflager ved Fetveien truffet, noe som førte til en voldsom brann. Under angrepet skjøt mellom seks og åtte stridsvogner mot flyene.

Resultat

Avisene meldte ikke om skadene på flyfabrikken dagen etter angrepet.

Skadeomfang

Kjeller flyplass ble satt ut av drift grunnet angrepet, og Kjeller flyplass sin rolle som hovedverksted for Luftwaffe i Norge og Finland opphørte.
Grunnet den lave treffsikkerheten mistet tolv sivile nordmenn livet, og syv ble skadet. Syv hus ble ødelagt, og flere andre opplevde å få store skader. Flere hus, samt en bondegård på Sørum ble satt i brann. To familier ble drept i Sørumsgata, hvorav det i en familie, familien Bakker, var seks personer som omkom. I samme kjeller som Bakkerfamilien gjemte seg i befant det seg to andre som også omkom, og der huset til familien Bakker stod, er det nå en minnestein til minne om ofrene.
Bombingen utløste også to større leirfall.
I dag blir det fortsatt tidvis funnet udetonerte bomber nær Kjeller.
Xiamen spesielle økonomiske sone

Xiamen spesielle økonomiske sone eller Xiamen Special Economic Zone (forenklet kinesisk: 厦门经济特区; pinyin: Xiàmén Jīngjì Tèqū), etablert i oktober 1980, er en av de fem spesielle økonomiske soner etablert i Folkerepublikken Kina. 
Den var opprinnelig på 2,5 km² i Xiamen men ble utvidet til 131 km² i 1984, da med hele Xiamenøya, og består dermed av bydistriktet Huli og av bydistriktet Siming med unntak av Gulangyu.
Distriktene Haicang og Xinglin ble gjort til «Taiwan forretningsfolks investeringssoner» den 20. mai 1989, og  Jimei ble opprettet i 1992. Her nyter utenlandsinvesteringer de samme begunstigelser som i sen spesielle økonomiske sonen.
Ahimaas

Ahimaas (hebraisk: אֲחִימַעַץ – ʾĂḥîmáʿaṣ, i pausa אֲחִימָָעַץ – ʾĂḥîmā́ʿaṣ; i eldre oversettelser Akima’as) er navnet på noen personer i Bibelen.
1. Faren til Ahinoam, en av hustruene til kong Saul (1 Sam 14,50).
2. Sønn av øverstepresten Sadok, og trolig hans etterfølger i embedet. Han omtales i Davids regjeringstid (ennå mens Abjatar var øversteprest). Da David var på flukt for Absalom, støttet Ahimaas ham på flere måter. Ahimaas løp til sist av sted med meldingen om at David hadde vunnet krigen, mens en annen person gav kongen meldingen om at Absalom var drept. Hans far ble øversteprest først da Salomo var blitt konge.
3. En embedsmann hos kong Salomo. Han var gift med Salomos datter Basmat (hebraisk: בָּשְׂמַת). (1 Kong 4,15.)
Caye Caulker

Caye Caulker (spansk: Cayo Corker, Cayo Hicaco eller Cayo Caulker) er ei lita koralløy i Det karibiske hav utafor kysten av Belize. Den er om lag 8 km lang fra nord til sør, og omtrent 1,6 km brei. Den har i overkant av 1000 innbyggere. Den eneste landsbyen på øya heter Caye Caulker Village. En smal vannvei kjent som «The Split» deler øya i to.
Caye Caulker har en rekke hoteller, og er et populært turistmål. På øya ligger Caye Caulker flyplass.
Torrens Island kraftverk

Torrens Island kraftverk er et varmekraftverk med kombinert gassdrift og oljedrift i delstaten Sør-Australia i Australia. Det har en installert produksjonskapasitet på 1280 MW fordelt på 4 kokere / turbiner à 120 MW hver, og 4 på 200 MW hver. Anlegget bleferdig i årene 1967–1981. Brenselstypen er naturgass og olje.
Norgesmesterskapet i alpint 2007

Norgesmesterskapet i alpint 2007 var det norske mesterskapet i alpin skiidrett. Mesterskapet ble arrangert fra 22. til 27. mars på Bjorli.
Christopher Amott

Biografi

Inspirert av storebror Michael Amotts band Carcass, begynte Christopher å spille gitar som 14-åring. Han spilte i lokale band, og begynte etterhvert på musikkstudier som 18-åring. Christophers spillestil var inspirert av gitarister som John Sykes, Yngwie Malmsteen, Uli Jon Roth, John Norum og Michael Schenker.

Arch Enemys fødsel

Arch Enemy ble startet i 1996, mens Michael Amott studerte musikk. Han ba Christopher om å spille inn soloer for det nye bandprosjektet hans, og albumet Black Earth ble sluppet i 1996. Det ble blant annet enormt godt mottatt i Japan.
Republikken Formosa

Republikken Formosa (臺灣民主國, 台湾民主国, Táiwān Mínzhǔguó, ordrett Den demokratiske stat Taiwan, offisielt engelsk navn Formosan Republic, Taiwan Republic) var en kortvarig republikk som var på øya Taiwan i 1895. Den bestod i tidsrommet mellom da Qing-dynastiet etter sitt store nederlag i den sino-japanske krig formelt avstod Taiwan til Keiserriket Japan (Shimonoseki-traktaten) og da de japanske tropper ankom og begynte å håndheve japansk overherredømme. Dette var en av de første republikker i asiatisk historie; kun republikken Ezo (etablert 25. desember  1868) var tidligere ute.
Republikken ble proklamert av noen pro-Qing mandariner og lokale adelige som håpet at dette ville forpurre den japanske maktovertakelsen som Shimonosekitraktaten forespeilet. Mange av disse mandarinene flyktet til Kina da japanerne kom. Republikken erklærte seg som en tributtstat knyttet til Kina.
Madrass

Produsenter

De mest kjente madrassprodusentene i Norge er:
RoboCop 2

Handling

Hovedhandlingen i RoboCop 2 er tittelfigurens kamp for å få tilbake menneskeligheten som mange av figurene i filmen følte at han mistet da han ble til RoboCop (en cyborg som kombinerer hjerne og annet vev fra liket etter en myrdet politimann, Alex Murphy, og en robotkropp) i den første filmen. Dette er en type handling som også ble brukt i den første filmen, men film nummer 2 drives i tillegg av en rekke underhandlinger.

Kritikk

Flere kritikere mente filmen var overdrevet slem og voldelig, at den manglet vittigheten fra den første filmen og at den hadde liten sammenheng med den første siden Alex Murphy\Robocop utviklet menneskelige følelser. Det ble ofte klaget over at filmen ikke fokuserte nok på RoboCop og hans partner Lewis, og at filmens hovedhandling om en mann fanget inne i en maskin forsvant i en sjø av dårlig smak og sadistisk ondskap.
I Norge ble filmen totalforbudt da filmsensuren ble satt.
Virginia Polytechnic Institute and State University

Campus

Universitetets hovedcampus er på 10,52 km² og ligger i Blacksburg. I tillegg er det campuser i Hampton Roads (Virginia Beach), National Capital Region (Falls Church – Alexandria, Virginia), Richmond, Roanoke, samt Southwest Virginia Higher Education Center i Abingdon.
På Blacksburg-campusen er de fleste bygningene bygget med såkalt Hokie Stone, en blanding av kalkstein, gjerne med dolomitt.
Virginia Tech har også et av de høyest rangerte bespisningstilbudene i landet; det er for tiden rangert som nr. 2 av Princeton Review.

Skyteepisode 16. april 2007

Den 16. april 2007 ble skolen åsted for en skyteepisode hvor studenten Cho Seung-hui skjøt og drepte minst 32 mennesker før han tok sitt eget liv. I tillegg ble mange skadd, enkelte livstruende. Skytetragedien startet i syvtiden lokal tid på et internat, hvor to elever ble skutt og drept. To timer senere gikk våpenmannen inn i Norris Hall på motsatt side av campus hvor ytterligere 30 personer ble drept før gjerningsmannen tok sitt eget liv.
Fylkesvei 6898

Fylkesvei 6898 (Fv6898) i Trøndelag går mellom Levring og Tromsdal i Verdal kommune. Veien er 5,0 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 155 (Nord-Trøndelag).
Sygner

Sygner (norrønt: sygnir) var i folkevandringstiden og vikingtiden betegnelsen på folket som bodde i Sogn. Kong Harald Hårfagres mor kom trolig fra Sogn, og var dermed sygne. Harald kalles i kvadet Nóregs konungatal for «ræsir sygna» - sygnenes, eller sogningenes, hersker.
Kalkmaleri

Kalkmaleri er veggmaleri utført på en kalket mur. Maleriet kan være påført en hvitkalket tørr mur og da er maleriet utført i ensecco-teknikk. Det kan også være påført på våt mur og kalles da freskomaleri. Kalkmaleri ble mye brukt i nordiske steinkirker i middelalderen.
Lysøya

Lysøya er en halvøy på nordsiden av Mellom-Vikna i Vikna kommune, Nord-Trøndelag. 
Området er noe dyrket utmark med  mindre fiskevann. Fra fylkesvei 770 ved Drag går fylkesvei 505 norøstover til Lysøya og langs sørsiden av halvøya, hvor det er boliger og feriesteder. Gården «Lisønn» / «Lyssønn» var krongods i 1549.
Edvard

Norsk

Edward og Eddie er utenlandske varianter av navnet som er i vanlig bruk i Norge i dag. Mer sjelde utenlandske varianer er: Edouard, Eduard og Eduardo. Andre uvanlige norske varianter er: Edevart, Edvar, Edvardt, Edvart, Gietvald, Gietvold, Hedevard, Hedvard, Jedvard, Jedvord, Jetvard og Jevard. Den opprinnelige nordiske formen av navnet er Játvarðr.

Engelsk

Edward er den engelske formen av Edvard. Ed, Eddie og Eddy er engelske kortformer av Edward eller andre navn som begynner på Ed-. Ted, Teddie og Teddy er engelske kortformer av Edward eller Theodore. Ned, Neddie og Neddy er engelske kallenavn for Edward eller Edmund. Andre engelske varianter av Edvard er Edison (sønn av Edward) og Ewart.
Bamm Bamm

'Bamm Bamm' er ungen til Barney og Betty i den kjente Flintstones-serien. Han er en baby og er overnaturnig sterk. Det eneste han kan si er: "Bamm Bamm!" Bamm Bamm har en venninne i nabohuset, Pebbles. Der er datteren til Fred og Wilma Flintstone.
For øvrig ble serien startet av William Hanna og Joseph Barbera, og ble vist på TV for første gang 30. september 1960. Serien har vært den samme helt siden den startet.
Antonio Conte (fotballspiller)

Karriere

I sin aktive karriere spilte han i hjembyen for Lecce 1985–1991, men er mest kjent fra Juventus 1991–2004 der han vant 5 Serie Atitler,  1 Coppa Italia, 4 Supercoppa Italiana, 1 Mesterligaen, 1 UEFA-cupen, 1 UEFA Super Cup, 1 UEFA Intertoto Cup og 1 Intercontinental Cup med Juventus. Med det italienske landslaget kom han på andreplass i VM i fotball 1994 og på andreplass i EM i fotball 2000.
Som trener vant han Serie B med Bari 2008–09, rykket opp fra Serie B med Siena, vant Serie A 3 ganger og vant Supercoppa Italiana 2 ganger med Juventus.
14. august 2014 ble han ansatt som italiensk landslagssjef. 15. mars 2016 ble det annonsert at han ga seg som italiensk landslagssjef etter EM i fotball 2016.

Chelsea

4. april 2016 ble han ansatt som ny manager for den engelske klubben Chelsea FC. Han vant Premier League sesongen 2016/17. Chelsea vant 30 av 38 kamper i Premier League. De satte også klubbrekord med 13 strake seiere i Premier League.
18. juli 2017 skrev han en ny toårskontrakt med Chelsea.
19. mai 2018 vant han FA-cupen 2017–18.
13. juli 2018 ble det annonsert at han forlater Chelsea, og at Chelsea ønsker ham lykke til videre.

Inter

31. mai 2019 ble han ansatt som ny hovedtrener for Inter.
Defence of the Realm Act 1914

Defence of the Realm Act 1914 (forkortet DORA) var en britisk lov som ble vedtatt 8. august 1914, i begynnelsen av første verdenskrig. Den gav regjeringen vidtrekkende fullmakter så lenge krigen varte, som rett til å sensurere og til å rekvirere bygninger eller annen eiendom som var nødvendige for krigsinnsatsen.
Loven spesifiserte også en rekke ting britene ikke hadde lov til å gjøre under krigen, som: å fly drager, tenne bål, kjøpe kikkerter, gi brød til ville dyr, diskutere militære affærer eller kjøpe alkohol på offentlige transportmidler. Det ble også innført en rekke andre tiltak for å øke industriproduksjonen, som at alkoholholdige drikker måtte vannes ut. Noen tiltak som ble innført av regjeringen som følge av loven finnes fortsatt, som britisk sommertid (BST), en av Winston Churchills mekanismer for å øke produksjonen.
Noen av bestemmelsene kan virke merkelig, men hadde en hensikt. Det å fly drager eller tenne bål kunne tiltrekke seg tyske zeppelinere, det å gi brød til ville dyr var sløsing med mat og så videre. Den inneholdt også bestemmelser om mer alvorlige forhold, og ble blant annet brukt mot lederne for det irske påskeopprøret i 1916.
Den første som ble arrestert for brudd på loven var John Maclean, en marxistisk revolusjonær som hadde kommet med ytringer som virket negative i forhold til militærets rekruttering. Han ble ilagt en bot på fem pund, men nektet å betale og tilbrakte i stedet fem netter i fengsel.